Den Nord-Cimbriske Tilskuer, 1842-08-14
Politiske Nyeheder. Engeland. Den fra Bombay den 18de Juni afgangne Overlandspost skal have medbragt private Efterretninger, der melde, at de engelske Generaler Polloch og Nott skulle have erholdt Befaling til at drage sig tilbage til Piscehaver og Quittat, og altsaa havde de brittiske Tropper erholdt Ordre til at trække sig tilbage fra Afgahnistan, hvad der har foranlediget dette, om det er en bedre Anskuelse af Folkeretten, Modløshed hos den brittisk indiske Hær, eller en mistænkelig Stemning i de mahomedanske indisk-brittiske Stater, eller Mangel paa Penge, veed man ikke; men man har opdaget en Hemmelighed, som viser Forholden i Afgahnistan i et ganske andet Lys. Ved Captain Mackenzie er General Elphinstones Dagbog bleven afleveret, deraf seer man aldeles tydelig, at det var den afdøde Sir W. Maghtens Forrædderie, der har været Skyld i hans eget Mord, Kabuls Rømning, Officerernes og Damernes Tilfangetagelse og Nedsablingen i Churd Kabul. Dagen for den aftalte Sammenkomst med Akbar Chan og flere af de afgahnistan, ske Chefer, havde han givet General Elphinstone Ordre til at holde 2 Regimenter i Beredskab; kort, det har været Sir Waghtens Hensigt at overfalde de afgahniske Høfdinge og myrde dem; men disse havde faaet Kundskab derom, og Akbar Chan besluttede at forekomme ham. Dagbogen er i Regjeringens Hænder, og den af Generalgouverneuren under 8de Mai anstillede Undersøgelse, vil vise Alting i det klareste Lys. Akbar Chan var ledsaget af Major Pottinger vendt tilbage til Kabul, for at tilkjempe sig Thronen, nogle sige at Akbar Chan skal være slaget tilbage, Andre derimod at han skal have seiret; kun der ere alle eenige, at Borgerkrigen i Kabul er i fuld Gang. De engelske Fangne befinde sig vel, Akhar Chan forlanger for deres Udlevering 8000 Pd. Sterl., en Aarsrentepaa 20000 Pd. Sterl., og hans Faders Dost Mohameds Chans Frigivelse og Anerkjendelse som Konge af Afgahnistan. General England er i Kandahar hos General Nott, og saavel her, som i Dschellalabad, vare 10000 Md. forsamlede, men de kunne ikke marschere af Mangel paa Kammeler. Til den afgahniske Krig ere allereforbrugte 70000 Kammeler, Jndien er derfor udtømt, og man maa først igjen forsyne sig med disse Dyr fra Arabien og Persien. Man er i Canton meget spændt for at erfare om det virkelig er Sandhed at brittiske Tropper skulle aldeles rømme Afgahnistan, det er stridende mod de nærværende engelske Ministres Yttringer. J Parlamentsforsamlingen den 5te August, spurgte et Medlem Ministeren Hr. Peel, om det var sandt, at Generalgouverneuren i Ostindien havde givet Ordre til at rømme Afgahnistan, herpaa svarede R. Peel, at han for en Time siden havde erholdt Depescher fra Jndien, men som han endnu ikke havde læst. Det vil imidlertid opvække Utilfredshed mod det nærværende Ministerium, hvis Afgahnistan er pludselig bleven aldeles rømt, da dette først burde finde Sted efter en fuldkommen Sejr og en Fredsafslutning, og det paa en Aarstid, da det er saa let at proviantere Armeen, man antager det for en Beslutning, der er stridende mod den engelske Nationalære, især hvis Fangerne ikke ere udleverede. J Calcutta har den 3die Juni raset en frygtelig Orkan, hvorved 40 Skibe ere gaaet under og mange Mennesker have sat Livet til. Efterretningerne fra China naae til 12te April, efter Chinesernes mislykkede Angreb paa Ringpo, søgte de at afbryde Provianteringen af de engelske, Tropper hvorpaa SirGough skikkede 700 Md., den 15de Marts til Tichikihvor Chineserne havde deres Leir. Her begyndte da en Træfning, hvor de 6 a 7000 Md., stærke Chinesere, vel forsvarede sig modig, men maatte dog tilsidst give efter for en høiere Krigskunst, og de fik en 8 a 900 Døde, medens Engelænderne kun havde 3 Døde og 40 Saarede. Derpaa ville Engelænderne angribe en længere bortliggende Leir, men som fandtes rømmet De øvrige Efterretninger fra Makao sige, at Sir Gough, havde i Sinde at foretage et Angreb paa Hovedstaden Tscheking, at Chineserne igjen ville oprette Forterne ved Bocca Tigris, hvilket Sir Pottinger har erklæret for en Aabning igjen af Fjendtlighederne; og at Keiseren forskrækket ved Engelændernes Hensigt, at ville nedsætte sig overalt, havde budt 40 Millioner Dollars som en Godtgjørelse for Krigsomkostningerne, for det afleverede Opium, og for at Chineserne skulle rømme China. De engelske Stridskræfter i China beløbe sig nu til 15000 Md. foruden Søefolkene, og desuden 56 Krigskibe (hvoriblandt 17 Dampskibe). J Følge en Beretning have Engelænderne allerede dræbt 8000 Chinesere, og erobret 1879 Kanoner. J Canton ere igjen 44 Opionssmuglere blevne henrettede. Fra Lücknau meldes under 17de Mai, at Kongen af Aud var død, og nogle Timer efter, var hans ældste Søn SurjahDschab bleven kronet af den engelske Resident Oberst Low. Ophavsmanden for Opstanden paa Java Kobhavalla Banda er bleven taget til Fange, og Maleierne som viste den brittiske Regjering denne Tjeneste, fik en Belønning af 34 Pd. Sterl.